ΚΑΡΑΓΚΙΟΖΗΣ - ΘΕΑΤΡΟ ΣΚΙΩΝ ΑΘΑΝΑΣΙΟΥ
2026-06-21 21:00 - 22:30 (Europe/Moscow) | Νότιο Αιγαίο
Ο αγαπημένος ξυπόλητος ήρωας των παιδικών μας χρόνων, ο Καραγκιόζης, έρχεται γεμάτος κέφι, αστεία και πειράγματα! Μαζί με τον Χατζηαβάτη, τον Μπάρμπα-Γιώργο και όλη την παρέα, υπόσχονται μια βραδιά γεμάτη γέλιο, παράδοση και ανατροπές πίσω από τον φωτισμένο μπερντέ. Μια παράσταση για όλη την οικογένεια που δεν πρέπει να χάσετε!

ΚΑΡΑΓΚΙΟΖΗΣ - ΘΕΑΤΡΟ ΣΚΙΩΝ ΑΘΑΝΑΣΙΟΥ
2026-07-01 20:30 - 22:30, 2026-07-14 21:00 - 23:00, 2026-08-04 21:00 - 22:30, 2026-08-17 21:00 - 22:30, 2026-08-31 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece

Ο ΜΑΘΗΤΕΥΟΜΕΝΟΣ ΜΑΓΟΣ COSTAS FUNTASTICO
2026-07-11 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Ο Μαθητευόμενος Μάγος Costas Funtastico πήρε από την μαμά του, το μαγικό βιβλίο, που μέσα είχε όλα τα μαγικά του κόσμου και με ένα τρομερό ξόρκι εξαφάνισε, κατά λάθος, όλα τα παιχνίδια και τα γλυκά του κόσμου!
Τι θα συμβεί τώρα που τα παιχνίδια και τα γλυκά έχουν εξαφανιστεί;
Ποιος θα καταφέρει να βοηθήσει τον Μαθητευόμενο Μάγο να περάσει όλες τις μαγικές δοκιμασίες;

ΠΑΡΑΣΤΑΣΗ ΤΣΙΡΚΟ ΓΙΑ ΟΛΗ ΤΗΝ ΟΙΚΟΓΕΝΕΙΑ
2026-07-18 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Ένας θεατρικός κλόουν σε μια παράσταση με ακροβατικά, ζογκλερικά, ταχυδακτυλουργικά, διάδραση με μικρούς και μεγάλους και άφθονο γέλιο.
Μπάλες και κορίνες στον αέρα. Τρελές ισορροπίες με ξυλοπόδαρα, κυλίνδρους, καρέκλες. Ταχυδακτυλουργικά κόλπα, και φυσικά συμμετοχή των θεατών στην παράσταση, μικρών και μεγάλων.

ΕΝΑ ΠΑΙΔΙ ΜΕΤΡΑΕΙ Τ΄ΑΣΤΡΑ
2026-07-21 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Το “ΕΝΑ ΠΑΙΔΙ ΜΕΤΡΑΕΙ Τ’ ΑΣΤΡΑ” είναι μία υπέροχη συγκινητική και διαχρονική ιστορία που απευθύνεται στο μυαλό και στις ψυχές. Είναι ένας ύμνος στην παιδική αθωότητα…
Ένα τρυφερό και γλυκά μελαγχολικό μυθιστόρημα που έρχεται να δημιουργήσει σε όλες τις νεανικές συνειδήσεις ισχυρά αντισώματα ελπίδας και ονείρου.
Ένα μυθιστόρημα που έχει γαλουχήσει χιλιάδες παιδιά από το 1956 που πρωτοπαρουσιάστηκε στα ελληνικά γράμματα.
Ένα παιδί που μιλάει σε όλα τα παιδιά του κόσμου για το δικαίωμα στο όνειρο, στη διεκδίκηση και στη γνώση… Με χαμόγελο, συγκίνηση και τρυφεράδα…μια τρυφεράδα ονείρου.
ΠΟΙΟ ΕΙΝΑΙ ΤΟ ΠΑΙΔΙ ΠΟΥ ΜΕΤΡΑΕΙ Τ’ ΑΣΤΡΑ;
Ο Ήρωας του Λουντέμη, ο Μέλιος είναι ένα παιδί που μέσα
από κοινωνικές αντιξοότητες διεκδικεί το δικαίωμα τους τη γνώση.
Ένα παιδί που παλεύει ενάντια στις παλιές ιδέες έχοντας στη φαρέτρα του
την ορμή της νιότης του, το ήθος του και το πάθος του για δικαιοσύνη.
Ένα παιδί που κοντράρει το άδικο –ακόμα κι όταν χάνει– και ονειρεύεται
έναν κόσμο γεμάτο δίκαιο κι αγάπη…
Ένα παιδί που ονειρεύεται έναν πιο όμορφο κόσμο κάτω από το απέραντο
γεμάτο άστρα ουρανό της οικουμένης…
Ένα παιδί που μετράει τ΄άστρα στον δικό του ουρναό, και τα βρίσκει όλα σωστά…
Προπώληση εισιτηρίων: https://www.more.com/gr-el/tickets/theater/children/ena-paidi-metraei-t-astra-1/

ΚΑΡΑΓΚΙΟΖΗΣ - ΘΕΑΤΡΟ ΣΚΙΩΝ ΘΕΟΔΩΡΟΠΟΥΛΟΣ
2026-07-24 21:00 - 22:30, 2026-08-10 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece

Ο ΜΠΟΓΙΑΤΖΗΣ (ΚΩΜΩΔΙΑ)
2026-07-25 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Μια απολαυστική κωμωδία παρεξηγήσεων, γεμάτη ανατροπές και καυστικό βρετανικό χιούμορ, ζωντανεύει επί σκηνής του θεάτρου ΒΩΛΑΞ μέσα από το πολυπαιγμένο έργο του Donald Churchill, το Σάββατο 25 Ιουλίου στις 21:00
Η παράσταση διαδραματίζεται στο σαλόνι μιας εύπορης, δυναμικής γυναίκας της Marcia, η οποία καλεί έναν μπογιατζή, τον Walter για να ανανεώσει τον χώρο της.
Ξαφνικά εμφανίζεται η Jane, η σύζυγός του εραστή της Marcia, έτοιμη για εκδίκηση. Η άφιξή της πυροδοτεί καταιγιστικές εξελίξεις, μετατρέποντας τη σκηνή σε πεδίο μάχης. Τα πράγματα γίνονται ακόμη πιο πολύπλοκα, όταν η Marcia ζητάει από το Walter, να προσποιηθεί τον απόντα σύζυγο της μπροστά στη Jane, η οποία απειλεί να πει τα πάντα για την εξωσυζυγική σχέση της κυρίας του σπιτιού.
Οι τρεις χαρακτήρες εγκλωβίζονται σε ένα εκρηκτικό τρίγωνο αποκαλύψεων, όπου η απιστία, η εξαπάτηση και οι κρυφές επιθυμίες έρχονται στο φως με τρόπο ξεκαρδιστικό αλλά και ανατρεπτικό.
Μια παράσταση γεμάτη ένταση, γέλιο και θεατρική ζωντάνια, όπου τίποτα δεν μένει στη θέση του… ούτε τα έπιπλα, ούτε οι σχέσεις.
Διοργάνωση: Πολιτιστικός Σύλλογος Βωλάξ
Σκηνοθεσία: Αλέξανδρος Λιακόπουλος
Παίζουν:
Walter Γιώργης Κοντοπόδης
Marcia Δανάη Καλοπήτα
Jane Ιωάννα Μαρμάρου

Η προπώληση έχει ξεκινήσει με μειωμένο εισιτήριο σε δύο σημεία:
Μίνι Μάρκετ Βιδος (Παλλάδα)
Soaping Art (Βωλάξ)

Ο ΛΥΚΟΣ & ΤΑ 7 ΚΑΤΣΙΚΑΚΙΑ
2026-07-29 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece

ΙΣΤΟΡΙΕΣ ΠΛΕΓΜΕΝΕΣ ΣΤΟ ΧΕΡΙ: Ένα Ταξίδι στην πολιτιστική μας κληρονομιά
2026-08-05 08:00 - 20:00 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece

ΠΗΤΕΡ ΠΑΝ & ΤΙΝΚΕΡΜΠΕΛ
2026-08-07 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Η πιο διαδραστική παιδική παράσταση, παρουσιάζεται για πρώτη φορά, με τον Πήτερ Παν , την Τίνκερμπελ και την Γουέντυ να πετάνε ολοζώντανα μπροστά στους θεατές (!) στο Θέατρο Βωλάξ!
Ο Πήτερ Παν, το σύμβολο της παιδικής αθωότητας, το αγόρι που μπορεί να πετάξει και δεν μεγαλώνει ποτέ, έρχεται αντιμέτωπος με τον πανούργο πειρατή Κάπτεν Χουκ σε μια επική περιπέτεια. Με συμμάχους την νεραϊδοφίλη του Τίνκερμπελ, την ευγενική Γουέντυ και τη συμμετοχή των μικρών αλλά και μεγάλων θεατών, θα προσπαθήσουν να φέρουν πίσω στην χώρα του Ποτέ τον ήλιο , τον οποίο κατάφερε να κλέψει ο Κάπτεν Χουκ.
Ένας πραγματικός ύμνος στην αληθινή φιλία και την παιδική ανεμελιά παρουσιάζεται μέσα από μια υπερπαραγωγή, με μοναδικά κοστούμια, που μας ταξιδεύουν στην χώρα του Ποτέ. Επενδυμένο με πρωτότυπη μουσική, επιβλητικά σκηνικά και πολλές εκπλήξεις. Για πρώτη φορά στην Ελλάδα ο Πήτερ Παν , η Τίνκερμπελ και η Γουέντυ πετάνε ολοζώντανα μπροστά στους θεατές!!!
Γέλιο, φαντασία, παιχνίδι και πολλά μαγικά, μέσα από μια ιστορία γεμάτη αξίες για όλη την οικογένεια!

"Ο ΛΑΓΟΣ ΚΑΙ Η ΧΕΛΩΝΑ" & "Ο ΤΖΙΤΖΙΚΑΣ ΚΑΙ Ο ΜΕΡΜΗΓΚΑΣ"
2026-08-21 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Η ΠΑΙΔΙΚΗ ΣΚΗΝΗ ΤΟΥ ΓΙΑΝΝΗ ΧΡΙΣΤΟΠΟΥΛΟΥ
παρουσιάζει τα πιο δημοφιλή παραμύθια του ΑΙΣΩΠΟΥ σε μία παράσταση
” Ο ΛΑΓΟΣ ΚΑΙ Η ΧΕΛΩΝΑ & Ο ΤΖΙΤΖΙΚΑΣ ΚΑΙ Ο ΜΕΡΜΗΓΚΑΣ”
Μια φρέσκια, διαδραστική μουσικοθεατρική παράσταση για παιδιά,
της Κέλλυς Σταμουλάκη,
βασισμένη σε δύο αγαπημένους μύθους του Αισώπου,
γεμάτη χιούμορ, τραγούδι, χορό και κωμικές ανατροπές.Τι γίνεται όταν ένα σπίτι μετατρέπεται σε γραφείο, σχολείο, πίστα αγώνα και αυτοσχέδια σκηνή;
Σε μια μέρα τηλεργασίας, ο μπαμπάς προσπαθεί να δουλέψει από το σπίτι, ενώ τα δύο παιδιά του, ο Άρης και η Ίρις πρέπει να κάνουν τις ασκήσεις τους, να συνεργαστούν και —το πιο δύσκολο απ’ όλα— να μείνουν ήσυχοι.
Όμως η ησυχία δεν είναι εύκολη υπόθεση όταν ο Άρης θέλει δράση, μουσική και παιχνίδι, ενώ η Ίρις θέλει τάξη, πρόγραμμα και όλα στην ώρα τουςΜέσα από τους μύθους «Ο Λαγός και η Χελώνα» και «Ο Τζίτζικας και ο Μέρμηγκας», η παράσταση φέρνει τον Αίσωπο στο σήμερα και δείχνει πώς οι παλιοί μύθοι μπορούν να μιλήσουν με ζωντάνια για την καθημερινή ζωή των παιδιών: τη βιασύνη, την αναβολή, το διάβασμα, το παιχνίδι, την ευθύνη, τη χαρά και τη συνεργασία.
Ο Άρης, γρήγορος, αυθόρμητος και γεμάτος ιδέες, γίνεται ο λαγός που ξεχνιέται και ο τζίτζικας που θέλει διαρκώς να χορεύει και να τραγουδά. Η Ίρις, σταθερή, προσεκτική και οργανωμένη, γίνεται η χελώνα που συνεχίζει με υπομονή μέχρι το τέλος και ο μέρμηγκας που φροντίζει για το αύριο.
Και ο μπαμπάς, ανάμεσα σε επαγγελματικά calls και οικογενειακό χάος, προσπαθεί να τα προλάβει όλα, μπερδεύοντας συχνά αυτά που λέει στη δουλειά με αυτά που θέλει να πει στα παιδιά.Η παράσταση αξιοποιεί τη ζωντανή διάδραση με το κοινό: τα παιδιά απαντούν, βοηθούν τους ήρωες να αναγνωρίσουν τους μύθους, δίνουν ρόλους, συμμετέχουν σε ρυθμικά παιχνίδια και γίνονται κομμάτι της δράσης.
Με φαρσικές καταστάσεις, κωμικά γκαγκς, τραγούδια και χορογραφίες που δίνουν ρυθμό στην ιστορία, το έργο μιλά για τη συνεργασία, την υπευθυνότητα, την υπομονή και τη δύναμη του «μαζί» — χωρίς διδακτισμό, αλλά μέσα από το παιχνίδι και το γέλιο.
Γιατί τελικά, με λίγη τάξη, λίγο τραγούδι και πολλή συνεργασία, η μέρα βρίσκει τον ρυθμό της.

Ο ΜΑΓΟΣ ΤΟΥ ΟΖ
2026-08-23 20:30 - 22:00 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Ο Μάγος του Οζ» σε Διασκευή/Σκηνοθεσία: Χάρης Ρώμας
Η Θεατρική Σκηνή ΝΤΟΥΕΝΤΕ παρουσιάζει το διαχρονικό και αγαπημένο παραμύθι «Ο Μάγος του Οζ», σε μια νέα, φαντασμαγορική θεατρική μεταφορά, σε σκηνοθεσία Χάρη Ρώμα.
Η μικρή Ντόροθι σε ένα μαγικό ταξίδι στη χώρα του Οζ, όπου, μαζί με τον Σκιάχτρο, τον Τενεκεδένιο Άνθρωπο και το Λιοντάρι, αναζητά τον μυστηριώδη Μάγο που μπορεί να της δείξει τον δρόμο της επιστροφής στο σπίτι. Στην πορεία, οι ήρωες ανακαλύπτουν τη δύναμη της φιλίας, της αποδοχής, του θάρρους και της πίστης στον εαυτό τους.
Με πλούσια σκηνικά, εντυπωσιακά κοστούμια, μουσική, χορό και σύγχρονες σκηνοθετικές πινελιές, η παράσταση μετατρέπεται σε ένα μαγευτικό θέαμα για μικρούς και μεγάλους. Η σκηνοθετική ματιά του Χάρη Ρώμα δίνει νέα πνοή στο κλασικό έργο, συνδυάζοντας χιούμορ, συγκίνηση και δυνατά μηνύματα ζωής.
Προπώληση εισιτηρίων:
https://www.more.com/gr-el/tickets/theater/children/o-magos-tou-oz-kalokairini-periodeia/

ΚΟΙΜΩΜΕΝΟΣ ΧΑΛΕΠΑΣ, Ο ΣΑΛόΣ άΓΙΟΣ
2026-08-24 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Η παράσταση θρύλος για την ζωή του κορυφαίου γλύπτη Γιαννούλη Χαλεπά.
Ο Γιαννούλης Χαλεπάς υπήρξε ένας από τους σπουδαιότερους καλλιτέχνες, έργα του οποίου θαυμάζονται και αποτελούν, παγκοσμίως, αντικείμενο μελέτης μέχρι και σήμερα. Η ζωή του… απλά μυθιστορηματική. Σαν βγαλμένη από ταινία τρόμου, μα με happy ending.
Τα πρώτα χρόνια στην Τήνο, οι σπουδές στο εξωτερικό, τα δημιουργικά χρόνια στην Αθήνα του 1800, οι βραβεύσεις, η παγκόσμια αναγνώριση… μα και ο εγκλεισμός στο ψυχιατρείο της Κέρκυρας για 14 χρόνια, η απομόνωση και η αυστηρή επίβλεψη της μητέρας του, ο μεγάλος του έρωτας που έμελλε να χαράξει όλη του τη ζωή… μοναξιά… πόνος… στέρηση … μερικές απ’ τις λέξεις που συνθέτουν τη ζωή του ανθρώπου και δημιουργού.
Με εφαλτήριο το κελί του, στο ψυχιατρείο της Κέρκυρας, η παράσταση του έργου του Άγγελου Ανδρεόπουλου, σε σκηνοθεσία Αλέξανδρου Λιακόπουλου, με τον Γιώργη Κοντοπόδη στον ρόλο του σπουδαίου δημιουργού, μας ταξιδεύει σε όλους τους σημαντικούς σταθμούς της ζωής του Ιωάννη ή… Γιαννούλη (όπως τον αποκαλούσε χαϊδευτικά η μητέρα του) και μας δίνει το μέγεθος της ευφυίας αλλά και του πόνου, τόσο του ίδιου όσο και όλων των καλλιτεχνών που, ανά τους αιώνες, χαρακτηρίστηκαν Σαλεμένοι ( Σαλοί ) αλλά παρέμειναν και παραμένουν χαραγμένοι στη συνείδηση και τη μνήμη μας.
Μια παράσταση, όχι βιογραφική, μα καθαρά ψυχολογική, για όλους εκείνους τους ανθρώπους, που η εποχή, που έζησαν, δεν τους επέτρεψε να χαμογελάσουν, μα εκείνοι συνέχισαν να πιστεύουν και να δημιουργούν… μέχρι τη στιγμή που άγγιξαν το Θείο…και δε θαμπώθηκαν…μα είδαν… και διαρκώς υπάρχουν, για να μας θυμίζουν μια φράση…
…”ποτέ δεν είναι αργά”…

CADINELIA
2026-08-28 21:00 - 22:30 | Θέατρο Βωλάξ, Θέατρο Βωλάξ, Τήνος, Νότιο Αιγαίο, 84200, Greece
Με δύο ακουστικές κιθάρες, κρουστά, τσαμπούνα, λύρα και beatbox,
οι Kadinelia μπλέκουν διαφορετικά είδη μουσικής δημιουργώντας ζωντανά
έναν κόσμο βαθιά ριζωμένο στην παράδοση και ταυτόχρονα απολύτως φρέσκο.
Ο δίσκος «Είμαι ένα σπίτι» λειτουργεί ως σημείο αναφοράς για την περιοδεία,
φέρνοντας στο προσκήνιο μια νέα τολμηρή ηχητική πρόταση, με στοιχεία
τόσο φολκ όσο και avant garde, εκστατικούς αυτοσχεδιασμούς
και ένα καθαρά βορειοελλαδίτικο χρώμα.
Όλα αυτά εναρμονισμένα σε ένα πρόγραμμα με τραγούδια που ήδη
έχουν αγαπηθεί, διασκευές από την ελληνική παράδοση και όχι μόνο.
